వరుస విజయాలతో దూసుకుపోతున్న నేచురల్ స్టార్ నాని తాజా చిత్రం ‘నిన్ను కోరి’. నూతన దర్శకుడు శివ నిర్వాణ దర్శకత్వం వహించిన ఈ సినిమాలో నానితోపాటు నివేదా థామస్, ఆది పినిశెట్టి ముఖ్య పాత్రల్లో నటించారు. ఈ సినిమా రేపు (శుక్రవారం) ప్రేక్షకుల ముందుకు రానుంది. సినీ ప్రముఖుల కోసం ఈ సినిమాను గురువారం ప్రదర్శించారు. ఈ సినిమాను చూసిన రానా, లక్ష్మీ మంచు ట్విట్టర్ ద్వారా ప్రశంసలు కురిపించారు. ‘అద్భుతమైన నటులు ఉన్న సినిమా చూశాను. అలాంటి నటులు ఉన్న సినీ పరిశ్రమలో ఉన్నందుకు గర్వంగా ఉంది. ఈ కథను దర్శకుడు ఎంచుకోలేదు. ఆ కథే ఈ టీమ్ను ఎంచుకుంది. నివేదా.. ఇటీవలి కాలంలో తెలుగు తెరకు దొరికిన అమూల్యమైన వజ్రానివి నువ్వు’ అని ట్వీట్ చేశాడు రానా.  ‘ఈ మధ్య కాలంలో నేను చూసిన మంచి సెన్సిబుల్ లవింగ్ మూవీ ‘నిన్ను కోరి’’ అని మంచు లక్ష్మి ట్వీట్ చేసింది.
varusa vijayaalato doosukupotunna nechural star naani taja chitram ‘ninnu kori’. noothana darsakudu shiva nirvaana darsakatvam vahinchina ee cinemalo naanithopaatu niveda thamas, aadi pinisetti mukhya paatrallo natinchaaru. ee sinima repu (sukravaaram) prekshakula munduku ranundi. cinee pramukhula kosam ee sinimaanu guruvaram pradarsinchaaru. ee sinimaanu chusina rana, lakshmi manchu twitter dwara prasamsalu kuripinchaaru. ‘adbhutamaina natulu unna sinima chushanu. alanti natulu unna cinee parisramalo unnanduku garvamgaa undi. ee kathanu darsakudu enchukoledu. aa kathe ee teamnu enchukundi. niveda.. iteevali kaalamlo telugu teraku dorikina amoolyamaina vajranivi nuvvu’ ani tweet cheshaadu rana.  ‘ee madhya kaalamlo nenu chusina manchi sensible loving moovee ‘ninnu kori’’ ani manchu lakshmi tweet chesindi.